ai4bharat/Pralekha huggingface dataset:
સ્વાસ્થ્ય અને પરિવાર કલ્યાણ મંત્રાલય
મંત્રીમંડળે સ્વાસ્થ્ય અને શૈક્ષણિક સેસના ભંડોળમાંથી સ્વાસ્થ્ય માટે સિંગલ નોન-લેપ્સેબ્લ રિઝર્વ ફંડ તરીકે પ્રધાનમંત્રી સ્વાસ્થ્ય સુરક્ષા નિધિ ઊભું કરવાની મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં આયોજિત કેન્દ્રીય મંત્રીમંડળની બેઠકમાં નાણાં ધારા, 2007ની કલમ 136-બી હેઠળ ઉઘરાવવામાં આવતા આરોગ્ય અને શૈક્ષણિક સેસ સ્વરૂપે પ્રાપ્ત થયેલા ભંડોળમાંથી સ્વાસ્થ્યના હિસ્સા માટે સિંગલ નોન-લેપ્સેબ્લ રિઝર્વ ફંડ તરીકે પ્રધાનમંત્રી સ્વાસ્થ્ય સુરક્ષા નિધિ ને મંજૂરી આપી છે.
પીએમએસએસએનની ખાસિયતો
i. સરકારી હિસાબમાં સ્વાસ્થ્ય માટે નોન-લેપ્સેબલ રિઝર્વ ફંડ;
ii. સ્વાસ્થ્ય અને શૈક્ષણિક સેસમાં સ્વાસ્થ્યના હિસ્સાનું ભંડોળ પીએમએસએસએનમાં જમા થશે;
iii. પીએમએસએસએનમાં સંચિત ભંડોળનો ઉપયોગ આરોગ્ય અને પરિવાર કલ્યાણ મંત્રાલયની મહત્વાકાંક્ષી યોજનાઓ માટે થશે, જેમ કે,
• આયુષ્માન ભારત – પ્રધાનમંત્રી જન આરોગ્ય યોજના 
• આયુષ્માન ભારત – હેલ્થ એન્ડ વેલનેસ સેન્ટર્સ 
• રાષ્ટ્રીય સ્વાસ્થ્ય અભિયાન
• પ્રધાનમંત્રી સ્વાસ્થ્ય સુરક્ષા યોજના 
• સ્વાસ્થ્ય સંબંધિત કટોકટી દરમિયાન કટોકટી અને આપત્તિ સામે લડવાની સજ્જતા અને પ્રતિકાર
• એસડીજી  અને રાષ્ટ્રીય સ્વાસ્થ્ય નીતિ  2017માં નિર્ધારિત લક્ષ્યાંકો પૂર્ણ કરવા આગેકૂચ કરવા ભવિષ્યમાં કોઈ પણ લક્ષિત કાર્યક્રમ/યોજના.
iv. પીએમએસએસએનના વહીવટ અને જાળવણી આરોગ્ય અને પરિવાર કલ્યાણ મંત્રાલયને સુપરત કરવામાં આવી છે; અને
v. કોઈ પણ નાણાકીય વર્ષમાં એમઓએચએફડબલ્યુની આ પ્રકારની યોજના પર ખર્ચનું વહન શરૂઆતમાં પીએમએસએસએનમાંથી કરવામાં આવશે અને પછી કુલ અંદાજપત્રીય ટેકા માંથી.
ફાયદા:
મુખ્ય ફાયદા આ થશેઃ જોગવાઈ કરેલા સંસાધનોની ઉપલબ્ધતા દ્વારા સાર્વત્રિક અને વાજબી દરે સ્વાસ્થ્યની સારસંભાળ રાખવાની સેવાઓની સુલભતામાં વધારો થશે, સાથે સાથે એ સુનિશ્ચિત થશે કે નાણાકીય વર્ષનાં અંતે રકમ રદ નહીં થાય.
પૃષ્ઠભૂમિ:
વિકાસના સારાં પરિણામો મેળવવા માટે સ્વાસ્થ્ય મહત્વપૂર્ણ છે. આર્થિક દ્રષ્ટિકોણથી શ્રેષ્ઠ સ્વાસ્થ્યથી ઉત્પાદકતામાં વધારો થાય છે અને અકાળે અવસાન, લાંબા ગાળાની વિકલાંગતા અને વહેલાસર નિવૃત્તિને કારણે થતા નુકસાનમાં ઘટાડો થાય છે. સ્વાસ્થ્ય અને પોષણ શૈક્ષણિક ઉપલબ્ધિઓ પર પણ સીધી અસર કરે છે તથા ઉત્પાદકતા અને આવક પર પણ અસર ધરાવે છે. સ્વાસ્થ્યલક્ષી પરિણામો સ્વાસ્થ્ય ક્ષેત્ર પર સરકારી ખર્ચ પર નિર્ભર છે. વસ્તીના સરેરાશ આયુષ્યમાં એક વર્ષનો વધારો થવાથી માથાદીઠ જીડીપીમાં 4 ટકાનો વધારો થાય છે. સ્વાસ્થ્ય ક્ષેત્રમાં રોકાણ કરવાથી સ્વાસ્થ્ય સેવાઓ પ્રદાન કરવા માટે આરોગ્યકર્મીઓની જરૂર ઊભી થવાથી લાખો રોજગારીઓનું સર્જન થાય છે, મુખ્યત્વે મહિલાઓ માટે.
વર્ષ 2018ના બજેટ ભાષણમાં નાણાં મંત્રીએ આયુષ્માન ભારત યોજના જાહેર કરતા તત્કાલિન 3 ટકા શિક્ષણ સેસને બદલે 4 ટકા સ્વાસ્થ્ય અને શિક્ષણ સેસ લાગુ કરવાની જાહેરાત પણ કરી હતી.
SD/GP/JD
(Visitor Counter : 113
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 203.03 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 3.83 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં COVID-19 રસીકરણની ગતિને વેગ આપવા અને વિસ્તરણ કરવા માટે પ્રતિબદ્ધ છે. રાષ્ટ્રવ્યાપી COVID-19 રસીકરણ 16મી જાન્યુઆરી 2021ના રોજ શરૂ થયું. COVID-19 રસીકરણના સાર્વત્રિકકરણનો નવો તબક્કો 21મી જૂન 2021થી શરૂ થયો. વધુ રસીઓની ઉપલબ્ધતા, રાજ્યોમાં રસીની આગોતરી દૃશ્યતા અને કેન્દ્રશાસિત પ્રદેશોમાં ઉપલબ્ધતા દ્વારા રસીકરણ અભિયાનને વેગ આપવામાં આવ્યો છે. તેમના દ્વારા બહેતર આયોજનને સક્ષમ કરવું, અને રસીની સપ્લાય ચેઇનને સુવ્યવસ્થિત કરવી.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
2,03,03,52,325
|
|
બાકી ઉપલબ્ધ
|
|
3,83,09,010
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 203.03 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 3.83 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 70
પ્રધાનમંત્રીનું કાર્યાલય
પ્રધાનમંત્રીએ શ્રી ગુરુનાનક દેવજીના જીવન પર પુસ્તક બહાર પાડ્યું
પ્રધાનમંત્રી શ્રી નરેન્દ્ર મોદીએ શ્રી ગુરુ નાનક દેવજીના જીવન અને આદર્શો પર એક પુસ્તકનું વિમોચન કર્યું. એક ટ્વીટમાં શ્રી મોદીએ કહ્યું હતું કે “શ્રી ગુરુ નાનક દેવજીના જીવન અને આદર્શો પર એક પુસ્તક બહાર પાડ્યું. પુસ્તક ચંદીગઢ સ્થિત કૃપાલસિંહજી દ્વારા લિખિત છે.
SD/GP
(
પ્રધાનમંત્રીનું કાર્યાલય
પ્રધાનમંત્રી શ્રીએ ભારતીય ડૉક્ટરોની કુશળતા અને ઈનોવેશનની પ્રશંસા કરી
પ્રધાનમંત્રી શ્રી નરેન્દ્ર મોદીએ 90 સેકન્ડમાં ગર્ભના દ્રાક્ષના કદના હૃદય પર સફળતાપૂર્વક દુર્લભ પ્રક્રિયા કર્યા બાદ ભારતીય ડોકટરોની કુશળતા અને ઈનોવેશનની પ્રશંસા કરી છે.
કેન્દ્રીય આરોગ્ય અને પરિવાર કલ્યાણ મંત્રી ડૉ.મનસુખ માંડવિયા દ્વારા કરાયેલા એક ટ્વીટને શેર કરતા, પ્રધાનમંત્રીએ ટ્વીટ કર્યું;
"ભારતના ડોકટરો પર તેમની કુશળતા અને ઈનોવેશન માટે ગર્વ છે."
YP/GP/JD
(
ગૃહ મંત્રાલય
સ્વતંત્રતા દિવસ, 2023 નિમિત્તે 954 પોલીસ કર્મચારીઓને પોલીસ મેડલ એનાયત કરાયા
વીરતા માટે 01ને રાષ્ટ્રપતિ પોલીસ મેડલ , 229ને વીરતા માટે પોલીસ મેડલ , 82ને વિશિષ્ટ સેવા માટે રાષ્ટ્રપતિ પોલીસ મેડલ  અને 642ને મેરિટોરિયસ સર્વિસ  માટે પોલીસ મેડલ એનાયત કરવામાં આવ્યા છે
સ્વતંત્રતા દિવસ, 2023ના અવસરે કુલ 954 પોલીસ કર્મચારીઓને પોલીસ મેડલ એનાયત કરવામાં આવ્યા છે. 01 CRPF જવાનોને રાષ્ટ્રપતિ પોલીસ મેડલ  એનાયત કરવામાં આવ્યા છે, 229ને વીરતા માટે પોલીસ મેડલ  એનાયત કરવામાં આવ્યા છે. પ્રતિષ્ઠિત સેવા માટે રાષ્ટ્રપતિ પોલીસ મેડલ  82 ને અને 642 ને મેરીટોરીયસ સર્વિસ માટે પોલીસ મેડલ  એનાયત કરવામાં આવ્યા છે.
મોટાભાગના 230 વીરતા પુરસ્કારોમાં, ડાબેરી ઉગ્રવાદ પ્રભાવિત વિસ્તારોના 125 કર્મચારીઓ, જમ્મુ અને કાશ્મીર ક્ષેત્રના 71 કર્મચારીઓ અને ઉત્તર પૂર્વ ક્ષેત્રના 11 કર્મચારીઓને તેમની બહાદુરીપૂર્ણ કામગીરી માટે પુરસ્કાર આપવામાં આવ્યા છે. વીરતા પુરસ્કાર મેળવનારા કર્મચારીઓમાં 28 CRPF, 33 મહારાષ્ટ્ર, 55 J&K પોલીસ, 24 છત્તીસગઢ, 22 તેલંગાણા અને 18 આંધ્રપ્રદેશના છે, બાકીના અન્ય રાજ્યો/UTs અને CAPFsના છે.
રાષ્ટ્રપતિ વીરતા માટે પોલીસ મેડલ  અને વીરતા માટે પોલીસ મેડલ  જીવન અને સંપત્તિ બચાવવા અથવા અપરાધ અટકાવવા અથવા ગુનેગારોની ધરપકડ કરવા માટે વિશિષ્ટ વીરતાના આધારે આપવામાં આવે છે. વિશિષ્ટ સેવા માટે રાષ્ટ્રપતિ પોલીસ મેડલ  પોલીસ સેવામાં વિશેષ વિશિષ્ટ રેકોર્ડ માટે આપવામાં આવે છે અને પોલીસ મેડલ ફોર મેરિટોરિયસ સર્વિસ  એ સંસાધન અને ફરજ પ્રત્યેની નિષ્ઠા દ્વારા દર્શાવવામાં આવેલી મૂલ્યવાન સેવા માટે એનાયત કરવામાં આવે છે.
પુરસ્કારોની યાદીની વિગતો નીચે પ્રમાણે જોડાયેલ છે:
|
|
ક્રમાંક
|
|
વિષય
|
|
વ્યક્તિઓની સંખ્યા
|
|
યાદી
|
|
1
|
|
વીરતા માટે રાષ્ટ્રપતિ પોલીસ મેડલ્સ 
|
|
01
|
|
યાદી-I
|
|
2
|
|
વીરતા માટે પોલીસ મેડલ 
|
|
229
|
|
યાદી-II
|
|
3
|
|
વિશિષ્ટ સેવા માટે રાષ્ટ્રપતિ પોલીસ મેડલ
|
|
82
|
|
યાદી -III
|
|
4
|
|
મેરીટોરીયસ સર્વિસ માટે પોલીસ મેડલ
|
|
642
|
|
યાદી -IV
|
|
5
|
|
મેડલ મેળવનારા પોલીસ કર્મચારીઓની રાજ્ય મુજબ/દળ મુજબની યાદી
|
|
યાદી
|
|
યાદી-V
યાદી-I જોવા માટે અહીં ક્લિક કરો
યાદી -II જોવા માટે અહીં ક્લિક કરો
યાદી -III જોવા માટે અહીં ક્લિક કરો
યાદી -IV જોવા માટે અહીં ક્લિક કરો
યાદી- V જોવા માટે અહીં ક્લિક કરો
વિગતો http://www.mha.gov.in અને https://awards.gov.in પર ઉપલબ્ધ છે.
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ મિલાદ-ઉન-નબી પર શુભેચ્છાઓ પાઠવી
પ્રધાનમંત્રી શ્રી નરેન્દ્ર મોદીએ મિલાદ-ઉન-નબી પર શુભેચ્છા પાઠવી છે અને આપણા સમાજમાં ભાઈચારો અને દયાની ભાવના આગળ વધે એમ કહ્યું છે.
પ્રધાનમંત્રીએ X પર પોસ્ટ કર્યું;
"મિલાદ-ઉન-નબીની શુભેચ્છાઓ. આપણા સમાજમાં ભાઈચારો અને દયાની ભાવના આગળ વધે. દરેક વ્યક્તિ ખુશ અને સ્વસ્થ રહે. ઈદ મુબારક!"
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન હેઠળ અત્યાર સુધીમાં કુલ 220.66 કરોડ રસીના ડોઝ  આપવામાં આવ્યા છે.
છેલ્લા 24 કલાકમાં 1,699 ડોઝ આપવામાં આવ્યા છે
ભારતનો સક્રિય કેસલોડ હાલમાં 15,515 છે
સક્રિય કેસ 0.03% છે
રિકવરી રેટ હાલમાં 98.78% છે
છેલ્લા 24 કલાકમાં 2,252 રિકવરી સાથે કુલ રિકવરી વધીને 4,44,33,389 થઈ
છેલ્લા 24 કલાકમાં 1,272 નવા કેસ નોંધાયા છે
દૈનિક સકારાત્મકતા દર 
સાપ્તાહિક સકારાત્મકતા દર 
અત્યાર સુધીમાં કુલ 92.86 કરોડ ટેસ્ટ હાથ ધરવામાં આવ્યા છે; છેલ્લા 24 કલાકમાં 1,24,628 ટેસ્ટ કરવામાં આવ્યા
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 78
પ્રધાનમંત્રીનું કાર્યાલય
પ્રધાનમંત્રી 12 એપ્રિલના રોજ ચેન્નાઈમાં ડેફએક્સ્પો 2018નું ઉદ્ઘાટન કરશે
પ્રધાનમંત્રી શ્રી નરેન્દ્ર મોદી 12 એપ્રિલના રોજ તમિલનાડુની મુલાકાત લેશે. તેઓ ચેન્નાઈમાં કાંચીપુરમ જીલ્લામાં તિરુવિદાન્થલ ખાતે ડિફેન્સ એક્સ્પો, ડેફ એક્સ્પો 2018ની 10મી આવૃત્તિનું ઉદ્ઘાટન કરાવશે.
આ વર્ષે ડેફએક્સ્પોની ટેગ લાઈન “ભારત: ઉભરતું સંરક્ષણ ઉત્પાદન કેન્દ્ર” છે જે સંરક્ષણ વ્યવસ્થા અને સાધનોની નિકાસ કરવામાં ભારતની ક્ષમતાનું પ્રદર્શન કરશે. આ ડેફએક્સ્પોમાં 150થી વધુ આંતરરાષ્ટ્રીય પ્રદર્શનકર્તાઓ સહીત 670થી વધુ પ્રદર્શકો ભાગ લેશે. આ વખતે એમએસએમઈ ક્ષેત્રનું આશરે 15% જેટલું સારું પ્રદર્શન રહેશે.
ભાગ લેનાર ભારતીય કંપનીઓમાં ટાટા, એલ એન્ડ ટી, કલ્યાણી, ભારત ફોર્જ, મહિન્દ્રા, એમકેયુ, ડીઆરડીઓ, એચએએલ, બેલ, બીડીએલ, બીઈએમએલ, એમડીએલ, જીઆરએસઈ, જીએસએલ, એચએસએલ, મીધાની, ઓર્ડનન્સ ફેક્ટરીઝ અને અન્ય ઘણી મોટી કંપનીઓનો સમાવેશ થાય છે. ડેફએક્સ્પો 2018માં ભાગ લઇ રહેલ અન્ય ઘણી બધી કંપનીઓમાં મોટા ભાગની આંતરરાષ્ટ્રીય કંપનીઓ જેવી કે લોકહિડ માર્ટીન, બોઇંગ , સાબ , એરબસ, રાફેલ , રોઝોનબોરોન એક્સપોર્ટ્સ, યુનાઇટેડ શીપબિલ્ડીંગ , બીએઈ સીસ્ટમ , સિબત , વાર્ટસિલા , રહોડે અને સ્ક્વાર્ઝ નો સમાવેશ થાય છે.
પ્રધાનમંત્રી ચેન્નાઈમાં કેન્સર ઇન્સ્ટીટયુટ, અધ્યારની પણ મુલાકાતે જશે. તેઓ શ્રીપેરુમ્બદુર ખાતે ડાયમંડ જ્યુબીલી ઈમારત, દર્દનાશક સંભાળ કેન્દ્ર  અને અધ્યાર કેન્સર ઇન્સ્ટીટયુટ ખાતે ડે કેર સેન્ટર અને નર્સીસ ક્વાર્ટરનો શુભારંભ પણ કરાવશે.
J.Khunt/GP/RP
(Visitor Counter : 133
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન હેઠળ અત્યાર સુધીમાં કુલ 220.66 કરોડ રસીના ડોઝ  આપવામાં આવ્યા છે.
છેલ્લા 24 કલાકમાં 327 ડોઝ આપવામાં આવ્યા છે
ભારતનો સક્રિય કેસલોડ હાલમાં 44998 છે
સક્રિય કેસ 0.10% છે
રિકવરી રેટ હાલમાં 98.71% છે
છેલ્લા 24 કલાકમાં 5356 રિકવરી સાથે કુલ રિકવરી વધીને 44210127 થઈ
છેલ્લા 24 કલાકમાં 10158 નવા કેસ નોંધાયા છે
દૈનિક સકારાત્મકતા દર 
સાપ્તાહિક સકારાત્મકતા દર 
અત્યાર સુધીમાં કુલ 92.34 કરોડ ટેસ્ટ હાથ ધરવામાં આવ્યા છે; છેલ્લા 24 કલાકમાં 229958 ટેસ્ટ કરવામાં આવ્યા છે.
YP/GP/JD
(Visitor Counter : 71
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 193.53 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 15.42 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં COVID-19 રસીકરણની ગતિને વેગ આપવા અને વિસ્તરણ કરવા માટે પ્રતિબદ્ધ છે. રાષ્ટ્રવ્યાપી COVID-19 રસીકરણ 16મી જાન્યુઆરી 2021ના રોજ શરૂ થયું. COVID-19 રસીકરણના સાર્વત્રિકકરણનો નવો તબક્કો 21મી જૂન 2021થી શરૂ થયો. વધુ રસીઓની ઉપલબ્ધતા, રાજ્યોમાં રસીની આગોતરી દૃશ્યતા અને કેન્દ્રશાસિત પ્રદેશોમાં ઉપલબ્ધતા દ્વારા રસીકરણ અભિયાનને વેગ આપવામાં આવ્યો છે. તેમના દ્વારા બહેતર આયોજનને સક્ષમ કરવું, અને રસીની સપ્લાય ચેઇનને સુવ્યવસ્થિત કરવી.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,93,53,58,865
|
|
બાકી ઉપલબ્ધ
|
|
15,42,60,930
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 193.53 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 15.42 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 116
PIB Headquarters
કોવિડ-19 અંગે PIBનું દૈનિક બુલેટિન
- રાષ્ટ્રવ્યાપી રસીકરણ અભિયાન અંતર્ગત અત્યાર સુધી 47.02 કરોડ લોકોને રસી આપવામાં આવી
- દેશમાં અત્યાર સુધીમાં કુલ 3,08,20,521 કરોડ દર્દી સાજા થયા
- સાજા થવાનો દર 97.36% થયો
- છેલ્લા 24 કલાકમાં 39,258 દર્દીઓ સાજા થયા
- છેલ્લા 24 કલાકમાં ભારતમાં 41,831 નવા કેસ નોંધાયા
- ભારતમાં સક્રિય કેસનું ભારણ 4,10,952 થયું
- સક્રિય કેસ કુલ કેસનાં 1.30% થયા
- સાપ્તાહિક પોઝિટિવિટી દર ઘટીને 5% કરતા ઓછો થઈ ગયો છે, હાલમાં 2.42% છે
- દૈનિક પોઝિટિવિટી દર 2.34%એ પહોંચ્યો, 5%થી ઓછો છે
- પરીક્ષણ ક્ષમતામાં નોંધપાત્ર વધારો કરવામાં આવ્યો – કુલ – 46.82 કરોડ પરીક્ષણો કરવામાં આવ્યા
#Unite2FightCorona#IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
કોવિડ-19 અપડેટ
વિગત: https://pib.gov.in/PressReleseDetail.aspx?PRID=1741200
કોવિડ-19 રસીકરણ અપડેટ
વિગત: https://pib.gov.in/PressReleseDetail.aspx?PRID=1741203
Important Tweets
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 175
મંત્રીમંડળ
મંત્રીમંડળે ભારત અને ફિલિપાઇન્સ વચ્ચે સુધારેલી હવાઈ સેવાના કરાર પર હસ્તાક્ષરને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે ભારત અને ફિલિપાઇન્સ વચ્ચે સુધારેલી હવાઈ સેવા કરાર પર હસ્તાક્ષર કરવાની મંજૂરી આપી દીધી છે.
સુધારેલી હવાઈ સેવા કરાર બંને દેશ વચ્ચે નાગરિક ઉડ્ડયન સંબંધોમાં મહત્વપૂર્ણ સીમાચિહ્ન દર્શાવે છે. તે વધતી અને સીમલેસ કનેક્ટિવિટી માટે સક્ષમ વાતાવરણ પ્રદાન કરશે, જ્યારે બંને પક્ષના વાહકોને વધુ સલામતી અને સુરક્ષાની ખાતરી આપતી વેપારી તકો પ્રદાન કરશે. તે બંને દેશ વચ્ચે વધુ વેપાર, રોકાણ, પર્યટન અને સાંસ્કૃતિક આદાનપ્રદાનને ઉત્તેજિત કરવાની સંભાવના ધરાવે છે.
SD/GP/BT
(
પ્રધાનમંત્રીનું કાર્યાલય
પ્રધાનમંત્રીએ સિંગાપોરના પ્રધાનમંત્રી સાથે મુલાકાત યોજી
પ્રધાનમંત્રી શ્રી નરેન્દ્ર મોદીએ 30 ઓક્ટોબર 2021ના રોજ ઇટાલીના રોમમાં G-20 શિખર મંત્રણાની સાથે સાથે સિંગાપોરના પ્રધાનમંત્રી મહામહિમ શ્રી લી હેસિએન લૂંગ સાથે દ્વિપક્ષીય બેઠક યોજી હતી.
મહામારી પછી બંને નેતાઓ વચ્ચે આ પ્રથમ રૂબરૂ મુલાકાત થઇ હતી. બંને નેતાઓએ આબોહવા પરિવર્તનને નાથવા માટેના વૈશ્વિક પ્રયાસો અને આગામી સમયમાં યોજાઇ રહેલી COP26 અંગે ચર્ચા કરી હતી. તેમણે હાલમાં ચાલી રહેલી કોવિડ-19 મહામારીને રસીકરણના પ્રયાસોમાં વધારો કરીને તેમજ મહત્વપૂર્ણ દવાઓનો પૂરતો પૂરવઠો સુનિશ્ચિત કરીને આ મહામારીને નિયંત્રણમાં લેવા માટેના પ્રયાસો અંગે પણ ચર્ચા કરી હતી. આ સંદર્ભમાં પ્રધાનમંત્રી મોદીએ મહામારીના બીજા ચરણ દરમિયાન સિંગાપોરે ભારતને કરેલી કોવિડ સંબંધિત સહાયતા બદલ તેમની પ્રશંસા કરી હતી. પ્રધાનમંત્રી લીએ ભારતમાં ઝડપથી રસીકરણ કવાયત આગળ વધારવા બદલ પ્રધાનમંત્રી મોદીને અભિનંદન પાઠવ્યા હતા.
તેમણે લોકોથી લોકો વચ્ચેને જોડાણને વધુ ઉન્નત કરવા અંગેની રીતો વિશે પણ ચર્ચા કરી હતી જેમાં બંને દેશો વચ્ચે લોકોની ગતિવિધીઓમાં વહેલા સામાન્ય સ્થિતિ સ્થાપિત કરવાનો મુદ્દો પણ સમાવી લીધો હતો.
(
પ્રધાનમંત્રીનું કાર્યાલય
પ્રધાનમંત્રી 18 ઑક્ટોબરના રોજ 90મી ઇન્ટરપોલ સામાન્ય સભાને સંબોધન કરશે
પ્રધાનમંત્રી શ્રી નરેન્દ્ર મોદી 18 ઑક્ટોબરના રોજ બપોરે 1:45 વાગ્યે નવી દિલ્હીનાં પ્રગતિ મેદાનમાં 90મી ઇન્ટરપોલ જનરલ એસેમ્બલીને સંબોધન કરશે.
ઇન્ટરપોલની 90મી સામાન્ય સભા- જનરલ એસેમ્બલી 18થી 21 ઑક્ટોબર દરમિયાન યોજાશે. આ બેઠકમાં ઇન્ટરપોલનાં 195 સભ્ય દેશોનાં પ્રતિનિધિમંડળો સામેલ થશે, જેમાં મંત્રીઓ, દેશોના પોલીસ વડાઓ, રાષ્ટ્રીય કેન્દ્રીય બ્યૂરોના વડાઓ અને વરિષ્ઠ પોલીસ અધિકારીઓ સામેલ હશે. જનરલ એસેમ્બલી ઇન્ટરપોલનું સર્વોચ્ચ સંચાલક મંડળ છે અને તેની કામગીરીથી સંબંધિત મુખ્ય નિર્ણયો લેવા માટે વર્ષમાં એકવાર મળે છે.
ઇન્ટરપોલની સામાન્ય સભાની બેઠક લગભગ 25 વર્ષના ગાળા પછી ભારતમાં યોજાઈ રહી છે - તે છેલ્લે 1997માં યોજાઇ હતી. ભારતની આઝાદીનાં 75મા વર્ષની ઉજવણીના ભાગરૂપે 2022માં નવી દિલ્હી ખાતે ઇન્ટરપોલ જનરલ એસેમ્બલીનું આયોજન કરવાના ભારતના પ્રસ્તાવને જનરલ એસેમ્બલીએ ભારે બહુમતી સાથે સ્વીકારી લીધો હતો. આ કાર્યક્રમ ભારતની કાયદો અને વ્યવસ્થાની સિસ્ટમની શ્રેષ્ઠ પદ્ધતિઓને સમગ્ર વિશ્વ સમક્ષ પ્રદર્શિત કરવાની તક પ્રદાન કરે છે.
આ પ્રસંગે કેન્દ્રીય ગૃહ પ્રધાન, ઇન્ટરપોલના પ્રમુખ અહેમદ નાસેર અલ રાયસી અને સેક્રેટરી જનરલ શ્રી જુર્જન સ્ટોક, સીબીઆઇના ડિરેક્ટર પણ હાજર રહેશે.
YP/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
ગૃહ મંત્રાલય
કેન્દ્રીય ગૃહ અને સહકારિતા મંત્રી શ્રી અમિત શાહે આજે નવી દિલ્હીમાં 'સદૈવ અટલ' સ્મારકની મુલાકાત લઈને ભૂતપૂર્વ પ્રધાનમંત્રી ભારત રત્ન અટલ બિહારી વાજપેયીજીને તેમની પુણ્યતિથિએ શ્રદ્ધાંજલિ અર્પણ કરી હતી.
આદરણીય અટલજીએ તેમના જીવનની દરેક ક્ષણ માતા ભારતીનું ગૌરવ પુનઃસ્થાપિત કરવા માટે ખર્ચી નાખી
તેમણે ભારતીય રાજનીતિમાં ગરીબ કલ્યાણ અને સુશાસનના નવા યુગની શરૂઆત કરી અને સાથે જ વિશ્વને ભારતની હિંમત અને તાકાતનો અહેસાસ કરાવ્યો, આજે તેમની પુણ્યતિથિ પર તેમને વંદન.
કેન્દ્રીય ગૃહ અને સહકારિતા મંત્રી શ્રી અમિત શાહે આજે નવી દિલ્હીમાં 'સદૈવ અટલ' સ્મારકની મુલાકાત લઈને ભૂતપૂર્વ પ્રધાનમંત્રી ભારત રત્ન અટલ બિહારી વાજપેયીજીને તેમની પુણ્યતિથિએ શ્રદ્ધાંજલિ અર્પણ કરી હતી.
તેમના ટ્વીટમાં શ્રી અમિત શાહે કહ્યું કે આદરણીય અટલજીએ તેમના જીવનની દરેક ક્ષણ મા ભારતીનું ગૌરવ પુનઃસ્થાપિત કરવા માટે ખર્ચી નાખી. તેમણે ભારતીય રાજકારણમાં ગરીબ કલ્યાણ અને સુશાસનના નવા યુગની શરૂઆત કરી અને સાથે જ વિશ્વને ભારતની હિંમત અને તાકાતનો અહેસાસ કરાવ્યો. આજે તેમની પુણ્યતિથિ પર તેમને શ્રદ્ધાંજલિ.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 144
સ્વાસ્થ્ય અને પરિવાર કલ્યાણ મંત્રાલય
ભારતમાં પહેલા લૉકડાઉનથી આજદિન સુધીમાં મૃત્યુદર  ઘટીને સૌથી નીચા 2.15%ના દરે પહોંચ્યો
કુલ સાજા થયેલા દર્દીઓની સંખ્યા 11 લાખની નજીક પહોંચી
છેલ્લા 24 કલાકમાં 36,500થી વધુ દર્દીઓ સાજા થઇ ગયા
વૈશ્વિક મંચ પર ભારતમાં કોવિડ-19ના કારણે થતો મૃત્યુદર સતત ઓછો જળવાઇ રહ્યો છે. આજે કોવિડના કારણે થતો મૃત્યુદર 2.15% નોંધાયો હતો, જે દેશમાં પ્રથમ લૉકડાઉનનો અમલ શરૂ થયો ત્યારથી આજદિન સુધીમાં સૌથી નીચલા સ્તરે છે. જૂનના મધ્યમાં મૃત્યુદર 3.33% હતો, ત્યારથી એકધારો ઘટાડો નોંધાઇ રહ્યો છે.
કેન્દ્રિત, સંકલિત, પૂર્વ-અસરકારક, ક્રમબદ્ધ અને સતત વિકસતી “ટેસ્ટ, ટ્રેક અને ટ્રીટ” વ્યૂહનીતિ તેમજ કેન્દ્ર સરકાર દ્વારા રાજ્યો/ કેન્દ્ર શાસિત પ્રદેશોની સરકારો સાથે મળીને હાથ ધરવામાં આવી રહેલા પ્રયાસોનો આ પુરાવો છે. સઘન પરીક્ષણ દ્વારા ચેપગ્રસ્ત દર્દીઓના વહેલા નિદાન અને હોસ્પિટલમાં દાખલ કરવામાં આવેલા દર્દીઓના અસરકારક તબીબી વ્યવસ્થાપન પર ભાર મૂકવામાં આવી રહ્યો હોવાથી ભારતમાં કોવિડના કારણે થતો મૃત્યુદર સતત ઘટી રહ્યો છે જે સૂચિત કરે છે કે, ભારતે કોવિડ-19 સંબંધિત મૃત્યુદરને સફળતાપૂર્વક નિયંત્રણમાં રાખ્યો છે.
CFR સતત નીચલા સ્તરે જાળવી રાખવા ઉપરાંત, કન્ટેઇન્મેન્ટ વ્યૂહનીતિનું સફળતાપૂર્વક અમલીકરણ, સઘન પરીક્ષણો અને દેખરેખના અભિગમના વ્યાપક ધોરણો પર આધારિત પ્રમાણભૂત તબીબી વ્યવસ્થાપન પ્રોટોકોલના પરિણામે દરરોજ 30,000થી વધુ દર્દીઓ સાજા થવાનો ક્રમ એકધારો જળવાઇ રહ્યો છે.
કોવિડના કારણે દેશમાં કુલ સાજા થયેલાની સંખ્યા લગભગ 11 લાખની નજીક પહોંચી ગઇ છે. છેલ્લા 24 કલાકમાં 36,569 દર્દીને રજા આપવામાં આવી હોવાથી કુલ સાજા થયેલાની સંખ્યા વધીને 10,94,374 થઇ ગઇ છે અને કોવિડ-19ના દર્દીઓ સાજા થવાનો રાષ્ટ્રીય સરેરાશ દર 64.53% થઇ ગયો છે.
સાજા થનારાઓની સંખ્યામાં એકધારો વધારો થઇ રહ્યો હોવાથી સક્રિય કેસો અને સાજા થનારા કેસો વચ્ચેનો તફાવત વધીને 5,29,271 થઇ ગયો છે. હાલમાં સક્રિય કેસો ને તબીબી દેખરેખ હેઠળ રાખવામાં આવ્યા છે.
દર્દીઓના વ્યવસ્થાપનની અવરોધરહિત વ્યવસ્થા સાથે ત્રિ-સ્તરીય હોસ્પિટલ ઇન્ફ્રાસ્ટ્રક્ચરના કારણે ત્વરિત ટ્રાયજિંગ અને સારવાર સુનિશ્ચિત થઇ શક્યા છે. આજના દિવસની સ્થિતિ અનુસાર, દેશમાં 1488 કોવિડ સમર્પિત હોસ્પિટલો છે જ્યાં 2,49,358 આઇસોલેશન બેડ, 31,639 ICU બેડ અને 1,09,119 ઓક્સિજન સપોર્ટેડ બેડ, 16,678 વેન્ટિલેટરની વ્યવસ્થા છે. 3231 સમર્પિત કોવિડ આરોગ્ય કેન્દ્રો છે, જ્યાં 2,07,239 આઇસોલેશન બેડ, 18,613 ICU બેડ અને 74,130 ઓક્સિજન સપોર્ટેડ બેડ છે અને 6,668 વેન્ટિલેટર પણ કાર્યાન્વિત છે. વધુમાં, દેશમાં કોવિડ-19ના સામનો કરવા માટે 10,755 કોવિડ સંભાળ કેન્દ્રો પણ ઉભા કરવામાં આવ્યા છે, જ્યાં 10,02,681 બેડ હાલમાં ઉપલબ્ધ છે. કેન્દ્ર સરકાર દ્વારા રાજ્યો/ કેન્દ્ર શાસિત પ્રદેશો/ કેન્દ્રીય સંસ્થાઓને 273.85 લાખ N95 માસ્ક અને 121.5 લાખ વ્યક્તિગત સુરક્ષાત્મક ઉપકરણો  અને 1083.77 લાખ HCQ ટેબલેટ નો જથ્થો પૂરો પાડવામાં આવ્યો છે.
કોવિડ-19 સંબંધિત ટેકનિકલ પ્રશ્નો, માર્ગદર્શિકાઓ અને સલાહસૂચનો અંગે પ્રમાણભૂત અને અપડેટ માહિતી માટે કૃપા કરીને આ વેબસાઇટની નિયમિત મુલાકાત લો: https://www.mohfw.gov.in/ અને @MoHFW_INDIA.
કોવિડ-19 સંબંધિત કોઇપણ ટેકનિકલ પ્રશ્નો technicalquery.covid19[at]gov[dot]in પર અને અન્ય પ્રશ્નો ncov2019[at]gov[dot]in અને @CovidIndiaSeva પર મોકલી શકો છો.
જો કોવિડ-19 સંબંધિત કોઇપણ પ્રશ્ન હોય તો, કૃપા કરીને આરોગ્ય અને પરિવાર કલ્યાણ મંત્રાલયના હેલ્પલાઇન નંબર: +91-11-23978046 અથવા 1075  પર કૉલ કરો. કોવિડ-19 અંગે રાજ્યો/ કેન્દ્ર શાસિત પ્રદેશોના હેલ્પલાઇન નંબરોની યાદી https://www.mohfw.gov.in/pdf/coronvavirushelplinenumber.pdf પર ઉપલબ્ધ છે.
SD/GP/BT
(
સૂક્ષ્મ, લઘુ અને મધ્યમ ઉદ્યોગ મંત્રાલય
વડોદરા ખાતે સૂક્ષ્મ, લઘુ અને મધ્યમ ઉદ્યોગો  માટે ટાઉનહોલ બેઠકનું આયોજન
ભારતની જી-20 અધ્યક્ષતા હેઠળ 14 થી 18 જુલાઈ, 2023 દરમ્યાન ગાંધીનગરના ગિફ્ટ સિટી ખાતે નાણામંત્રીઓ અને સેન્ટ્રલ બેંકના ગવર્નરની ત્રીજી બેઠક યોજાવાની છે. આ બેઠકના અનુસંધાનમાં વ્યાપક જાગૃતિ માટે અને ભારતની જી-20 અધ્યક્ષતાની સામૂહિક ઉજવણીના હેતુથી 14 જૂન, 2023ના રોજ વડોદરા ખાતે ભારતીય રિઝર્વ બેંક , અમદાવાદ દ્વારા સૂક્ષ્મ, લઘુ અને મધ્યમ ઉદ્યોગો  માટે ટાઉનહોલ બેઠકના રૂપમાં 'જન ભાગીદારી' કાર્યક્રમનું આયોજન કરવામાં આવ્યું હતું.
આ કાર્યક્રમમાં બેંક ઓફ બરોડા , સ્ટેટ બેંક ઓફ ઇન્ડિયા , સ્મોલ ઇન્ડસ્ટ્રીઝ ડેવલપમેન્ટ બેંક ઓફ ઇન્ડિયા , એમએસએમઇ-ડેવલપમેન્ટ એન્ડ ફેસિલિટેશન ઓફિસ , ડિસ્ટ્રિક્ટ ઇન્ડસ્ટ્રીઝ સેન્ટર  ના વરિષ્ઠ અધિકારીઓ અને 125 એમએસએમઇ ઉદ્યોગસાહસિકો ઉપસ્થિત રહ્યા હતા. ભારતીય રિઝર્વ બેંકના સહાયક મહાપ્રબંધક શ્રી યશરાજ વૈષ્ણવે તેમના ઉદઘાટન સંબોધનમાં જી-20, તેના ઇતિહાસ અને ભારત આ જૂથના પ્રમુખપદની જવાબદારી સંભાળી રહ્યું છે તે નિર્ણાયક તબક્કા વિશે ટૂંકમાં વાત કરી હતી.
એસબીઆઈ, બીઓબી, સિડબી, એમએસએમઇ-ડીએફઓ અને ડીઆઈસીના વરિષ્ઠ અધિકારીઓએ એમએસએમઇને જાગૃતિ ફેલાવવા અને બેંકિંગ સેવાઓની સુવિધા માટે તેમની સંબંધિત સંસ્થાઓ દ્વારા લેવામાં આવેલી વિવિધ પહેલોની ટૂંકમાં ચર્ચા કરી હતી અને વડોદરામાં આ પ્રકારની બેઠક યોજવા માટે આરબીઆઈના પ્રયાસોની પ્રશંસા કરી હતી.
'ટ્રેડ રિસીવેબલ્સ ડિસ્કાઉન્ટિંગ સિસ્ટમ  નું વિહંગાવલોકન' અને 'રાજ્ય અને કેન્દ્ર સરકારની પ્રમુખ એમએસએમઇ યોજનાઓ' પર વિશેષ સત્રોનું આયોજન કરવામાં આવ્યું હતું. ત્રણ એમએસએમઇ ઉદ્યોગસાહસિકોએ તેમની સફળતાની ગાથાઓ રજૂ કરી હતી, ત્યારબાદ ઉદ્યોગસાહસિકો અને ઔદ્યોગિક સંગઠનોના પ્રતિનિધિઓ સાથે એક ચર્ચાસત્રનું આયોજન કરવામાં આવ્યું હતું, જેમાં તેમણે ઉઠાવેલા પ્રશ્નોના જવાબ આરબીઆઈ અને અન્ય સરકારી/બેંક અધિકારીઓ દ્વારા આપવામાં આવ્યા હતા.
બેઠકના ઉદ્દેશ્યને વધુ સાકાર કરવા માટે વડોદરાની સ્થાનિક હેન્ડવર્ક ક્રાફ્ટને દર્શાવતું એક અલગ લાઇવ કાઉન્ટર તૈયાર કરવામાં આવ્યું હતું. આ કાર્યક્રમને તમામ સહભાગીઓ અને હિસ્સેદારો દ્વારા સારો આવકાર મળ્યો અને આયોજનની પ્રશંસા કરવામાં આવી હતી.
YP/GP/JD
(Visitor Counter : 72
પ્રધાનમંત્રીનું કાર્યાલય
પ્રધાનમંત્રી શ્રીએ વિવિધ વૈશ્વિક પડકારો માટે વિશ્વસનીય ભાગીદાર તરીકે ભારતની વધતી જતી ઓળખને સ્વીકારી
પ્રધાનમંત્રી શ્રી નરેન્દ્ર મોદીએ કેન્દ્રીય ઈલેક્ટ્રોનિક્સ અને ટેક્નોલોજી રાજ્ય મંત્રી શ્રી રાજીવ ચંદ્રશેખરના એક લેખ દ્વારા વિવિધ વૈશ્વિક પડકારો માટે વિશ્વસનીય ભાગીદાર તરીકે ભારતની વધતી જતી ઓળખનો સ્વીકાર કર્યો છે.
પ્રધાનમંત્રી કાર્યાલયે ટ્વીટ કર્યું:
કેન્દ્રીય રાજ્ય મંત્રી રાજીવ ચંદ્રશેખર લખે છે, "ભારતને હવે ટકાઉપણું અને સુરક્ષાથી લઈને રસીઓ, ઈલેક્ટ્રોનિક્સ અને સેમિકન્ડક્ટર્સ સુધીના વિવિધ વૈશ્વિક પડકારો માટે વિશ્વસનીય ભાગીદાર તરીકે ઓળખવામાં આવે છે."
YP/GP/JD
(
પ્રધાનમંત્રીનું કાર્યાલય
પ્રધાનમંત્રીએ રોશ હશનાહ પર વિશ્વભરના યહૂદી લોકોને શુભેચ્છાઓ પાઠવી
પ્રધાનમંત્રી શ્રી નરેન્દ્ર મોદીએ રોશ હશનાહ નિમિત્તે ઈઝરાયેલના પ્રધાનમંત્રી બેન્જામિન નેતન્યાહુ, ઈઝરાયેલના મૈત્રીપૂર્ણ લોકો અને વિશ્વભરના યહૂદી લોકોને તેમની હાર્દિક શુભેચ્છાઓ પાઠવી છે.
X પર પ્રધાનમંત્રીનું પોસ્ટર;
“શાના તોવા! રોશ હશનાહ પર મારા મિત્ર પ્રધાનમંત્રી @netanyahu, ઇઝરાયેલના મૈત્રીપૂર્ણ લોકો અને વિશ્વભરના યહૂદી સમુદાયને હાર્દિક શુભેચ્છાઓ. નવું વર્ષ દરેકના જીવનમાં સારું સ્વાસ્થ્ય, શાંતિ અને સમૃદ્ધિ લઈને આવે એવી પ્રાર્થના.”
CB/GP/JD
(